at hindi na nahinayang sa iningat niyang buhay, uala ngang pagsalang tunay na di siya mamamatay, ano', nang magabi na oras ay las seis na, itong si dona maria ay gulo ang ala ala. caniyang pinag lalangan hari at consejong tanan, pinatulog na mahusay isa man ay ualang malay. siya ngang pagpanaog na nang mariquit na princesa, at pinaroonan niya si don juang casi', sinta. capagdating ay nagcamay at saca tinanong naman na cung anong cautusan nang hari niyang magulang. anang principe at badya poon cong dona maria, ang utos nang iyong ama ganito ay maquinig ca. itong trigo', ibinigay sa aqui', itanim co rao, at sa gabing ito naman mamunga', maguing tinapay. sagot ni dona maria don jua', bayaan mo na, at hindi mahihiya ca doon sa hari cong ama. saan patutungo naman ang sa haring carunungan, na majica negra lamang ang caniyang tinatangnan. ang sa cay dona maria hauac ay majica blanca, ang dunong nang haring ama ay tinalo nga niya.